Različiti tipovi dece koja pokazuju nisko akademsko postignuće:

1. **Buntovni/Agresivni tip**: tipično razmišljanje je “Ti ne možeš da me nateraš to da urdim”, deca imaju ideju da mogu da rade samo ono što hoće. Ovo može da bude posledica loših vaspitnih postupaka ili specifičnog temperamenta. Nisko akademsko postignuće koriste kao način kažnjavanja roditelja.
2. **Nezreo/Zavisni/Anksiozni tip**: opiru se da rade zadatke na taj način što postavljaju veliki broj pitanja. Veoma su zabrinuti o tome šta odrasli misle ukoliko naprave grešku. U školi često postavljaju pitanja nastavnicima i pokazuju im domaće zadatke.
3. **Bespomoćni/Depresivni tip**: postoji mogućnost da ovakva deca krenu kao nezrelija u prvi razred, odmah osete zaostatak za drugom decom i dobijaju manje pozitivnog potkrepljenja. Ne dovode u vezu svoj trud sa pozitivnom nagradom i kao posledicu toga imaju negativnu sliku o sebi.
4. **Perfekcionistički tip**: postavljaju nerealistično visoke standarde sebi. Zaključuju da njihova vrednost zavisi od toga da li su nešto uradili savršeno. Govore sebi “Jednostavno se nisam dovoljno trudio, da jesam uradio bih to savršeno.” Puno vremena koriste na pripremu jer veruju da neće uraditi stvari kako treba. Selektivno postignuće jer se usmeravaju samo na one aktivnosti koje im donose visoke rezultate.
5. **Tip usaglašen sa vršnjacima:** loše postignuće u školi predstavlja životni stil. Deca se osećaju moćno u okviru grupe ukoliko se suprotstavljaju autoritetu i ne ispunjavaju obaveze. Postoji pritisak od vršnjačke grupe pa se mnogi ne odriču ovakvog stila iz straha da će biti odbačeni.
6. **LFT tip**: javlja se kod dece koja imaju malu sposobnost da tolerišu normalan nivo frustriranosti. Obično se ovakva deca obeležavaju kao lenja jer su “alergična” na težak školski rad. Oni imaju generalizovano izbegavanje životnih odgovornosti. Oni govore sebi “Život treba da bude zabavan sve vreme. Ovo mi je dosadno i nije fer da to moram da radim. Ja to ne mogu da podnesem!” Razvoj visoke frustracione tolerancije otežava hiperprotektivni i popustljiv vaspitni stil roditelja.
7. **Petar Pan sindrom**: oni su snažno motivisani da izbegnu uspeh. Veruju da ako uspeju u zadatku da će to odraslima pokazati njihove prave sposobnosti i da će onda morati da preuzmu veće odgovornosti a da će se manje zabavljati.

NA LINIJAMA PORED TVRDNJI UPIŠITE BROJ ISPRED ODGOVARAJUĆEG TIPA NEUSPEŠNOG UČENIKA -

* Strah od neuspeha \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Nedostatak samodiscipline  
  i organizacije\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Strah od uspeha\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Pasivan otpor\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Manipulacija\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Nedostatak znanja ili veština\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Minimiziranje sopstvenih   
  veština i sposobnosti\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Pripisivanje uspeha sreći\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Neprihvatanje pohvala  
  za uspešno izvršavanje zadataka\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Perfekcionista\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Sanjar\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Buntovništvo\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Intervencije za anksiozne i depresivne učenike:**

1. Važno je da imamo na umu da je niska motivacija posledica straha da će se napraviti greška, imaju potrebu da manipulišu sa nama da im pomažemo samo da ne bi napravili grešku;
2. Ne podržavati iracionalnu ideju da im je neophodno da ih drugi ljudi vole;
3. Raditi na promeni uverenja koja ih vode samo-obezvredjivanju, razvijati filozofiju samo-prihvatanja;
4. Važno je da se ne podlegnete manipulaciji i previše se angažujete da im pomažete;
5. Podučavati dete da su greške sastavni deo učenja. Reagovati pozitivno kada napravi grešku;
6. Uvesti sistem nagradjivanja za samostalan rad;
7. Ne pružati preveliku pažnju ukoliko učenik pojačano ispoljava negativna osećanja povodom onoga šta treba da uradi;
8. Važno je da naučimo učenika da procenjuje svoj rad tek nakon nekog vremena.

**Intervencije za učenike koji imaju problem sa besom:**

1. Nemojte da budete obeshrabreni kada djak ne uradi ono što je obećao;

2. Ne davati gotova rešenja, već ih učiti preuzimanju odgovornosti;

3. Postaviti cilj da ocene budu bolje;

4. Ponudite mogućnost da asistirate u pomoći kod savladavanja gradiva;

5. Razgovarati sa nastavnicima o kriterijumima koje je neophodno da učenik zadovolji, a koje nije zadovoljio. Beležite koje izgovore nudi dete za neuradjene obaveze.

6. Informišite dete o posledicama koje će imati ukoliko ne ispuni zadatke;

7. Podstaknite dete da navede potencijalna rešenja za postizanje boljeg uspeha;

8. Kada izabere rešenja, diskutujte koje rešenje bi bilo najbolje i na koji način može da se sprovede;

9. Kada pokaže izvestan stepen odgovornosti, podržite i nagradite takvo ponašanje.

**Intervencije sa učenicima koji imaju LFT**

1. Napraviti ček-listu materijala koji su detetu neophodni u školi i kod kuće;
2. Na dnevnoj bazi provera knjiga i svesaka, da li su spakovani u torbi;
3. Formiranje kratkoročnih i dugoročnih planova na dnevnom, nedeljnom ili mesečnom nivou;
4. Postavite visoka i realistična očekivanja od učenika;
5. Reagujete nezadovoljstvom na loše postignuće;
6. Otkrijte koje su nagrade motivišuće za dete;
7. Ukoliko se trudio tokom nedelje, petak može da bude slobodan dan;
8. Napravite bihejvioralni ugovor;

**Intervencije sa učenicama koji imaju problem sa organizacijom:**

1.Razgovaramo sa učenikom o organizaciji sobe, radnog prostora, knjiga;

2. Plan rada sa istaknutom satnicom;

3. Sastaviti spisak svakodnevnih obaveza (ustajanje iz kreveta, oblačenje, put do škole...spavanje)

4. Da izrada domaćeg zadatka uđe u dnevnu rutinu;

5. Da na stolu bude samo materijal koji je neophodan za rad;

6. Da složene zadatke raščlani na manje delove;

7. Savetovati da se beleže koraci koji su nas doveli do uspeha;

8. Proveriti očekivanja roditelja i u skladu sa tim napraviti plan.